tomron87/hebrew-wikipedia-sentences-corpus huggingface dataset:
לקליפ יצא גם וידאו שמראה את הקליפ מצולם מאחורי הקלעים שקיבל מעל 15 וחצי מיליון צפיות עד היום.
בטקס ה-VMA 2010, היה מועמד הקליפ בשלוש קטגוריות, "הכוריאוגרפיה הטובה ביותר", "וידאו השנה" ו"שיתוף הפעולה הטוב ביותר", כאשר זכה רק באחרון, ובאחרים הפסיד לטובת "Bad Romance", הסינגל הקודם של גאגא.
הקליפ מהווה המשך לעלילת הקליפ לשיר Paparazzi של גאגא.
בתחילת הקליפ מובלת גאגא לתא כלא.
לאחר שיחת טלפון, יוצאת גאגא אל הרחוב ונפגשת עם ביונסה, והשתיים מתכננות את פשען הבא.
הן נכנסות אל מסעדת "דיינר", מסעדה אמריקאית טיפוסית, שם פוגשת ביונסה את בן זוגה ומרעילה אותו, אך הוא לא מת.
בסצנה אחרת, מכינה גאגא סנדוויצ'ים ושופכת עליהם רעל.
אותם סנדוויצ'ים מרעילים את בן זוגה של ביונסה, שנחנק ומת, כמו גם את שאר הסועדים.
לבסוף מדווח כתב חדשות על פעולותיהן של גאגא ושל ביונסה, כאשר באותו הזמן לבושות השתיים בבגדי לוויה אירופאים מסורתיים.
הקליפ גרף מעל 415 מיליון צפיות בערוץ ה-YouTube הרשמי של גאגא, נכון לינואר 2022. לקליפ יצאה גם גרסה מצונזרת שלא כוללת מספר תכנים פרובוקטיביים של הקליפ.
מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. קרולין סולייואן ממגזין הגרדיאן דירגה את השיר במקום השלישי ברשימתה 5 הרצועות הטובות ביותר לשנת 2010. טום יואינג ממגזין הגרדיאן דירג את השיר במקום השני באותו רשימה.
בסקר השנתי של "Pazz & Jop" השיר דורג במקום ה-16 בשנת 2010 ברשימת "השירים הטובים ביותר".
במגזין הרולינג סטון רוב שפילד הניח את "Telephone" במקום השלישי ברשימת "25 הסינגלים המוצלחים של 2010", והוסיף כי השיר הוא "התמוטטות על רחבת הריקודים" ועל ביונסה שהיא "כוכב הפופ הכי לא משוגע בזמננו מנסה להעמיד פנים שהיא משוגעת כמו גאגא למשך מספר דקות".
האתר פיצ'פורק שם את השיר במקום ה-55 ברשימת "טופ 100 השירים של 2010".
באותה שנה "Telephone" נכלל גם ברשימות סוף השנה ב-"PopMatters" במקום ה-29 ברשימת שירי 2010 הטובים ביותר וב-"MTV News" במקום ה-10. ב-26 באפריל 2010 גארי טרוסט מהבילבורד הציב את השיר במיקום הרביעי ברשימת "עשרת שיתופי הפעולה הנשיים הטובים ביותר" בכול הזמנים עד לאותה תקופה.
בשנת 2010, "Telephone" הועמד לקטגוריית "השיר האהוב" בטקס פרסי ניקלודיאון אוסטרליה אך לא זכה ובאותה קטגוריה בטקס פרסי בחירת הקהל ה-37. בשנה לאחר מכן היה מועמד לפרס גראמי בקטגוריית "שיתוף הפעולה בז'אנר הפופ הטובה ביותר" בטקס ה-53. הוא גם הוכתר כאחד השירים המבוצעים ביותר בטקס פרסי הפופ של ASCAP.
ב-2011 בטקס פרסי ה-"BMI" השיר הצליח לזכות ב-2 פרסים שונים בקטגוריות, "הוצאת שיר השנה", "השיר המוערך ביותר".
סך הכול גאגא זכתה ב-9 פרסים באותו ערב עם ההכתרה "כותבת השירים של השנה ב-BMI".
בנוסף קיבלה 2 מועמדויות לטקס "Virgin Media Music Awards" בקטגוריות "השיר הטוב ביותר", ו"שיתוף הפעולה הטוב ביותר" שזכתה בו.
בנובמבר 2009, בעקבות מכירות דיגיטליות חזקות, השיר באירלנד, באוסטרליה ובהממלכה המאוחדת, הופיע לראשונה במקומות ה-23, 29, ו-30 בהתאמה.
השיר הופיע לראשונה במצעד הבילבורד הוט 100 בארצות הברית במקום ה-30 בתאריך ה-12 דצמבר 2009 בשל מכירות דיגיטליות.
לאחר שבועות של שינוי במצעד, "Telephone" הגיע לשיאו במקום השלישי והפך לסינגל השישי ברצף שלה בעשרת המובילים במצעד.
ב-27 בפברואר 2010 השיר הגיע למקום הראשון במצעד שירי הדאנס של בילבורד.
ב-15 במרץ 2010, בילבורד הודיע כי השיר הגיע לפסגת מצעד שירי הפופ, ובכך הפכה גאגא לאמן היחיד בהיסטוריה שהכניס את ששת הסינגלים הראשונים שלו למקום הראשון.
הוא גם היה לשיר השישי של ביונסה בפסגת המצעד.
נכון לאפריל 2016, "Telepohne" מכר מעל 3,400,000 הורדות דיגיטליות בארצות הברית.
באוסטרליה, השיר הגיע לשיאו במקום השלישי במצעד הסינגלים הרשמי, והוסמך כתואר פלטינה משולשת על ידי "איגוד תעשיית ההקלטות של אוסטרליה" (ARIA) עבור מכירות של 210,000 עותקים.
בניו זילנד, השיר הופיע לראשונה במקום ה-31 והפך להופעת הבכורה הגבוהה ביותר באותו שבוע.
בסופו של דבר הגיע לשיאו במקום השלישי במצעד.
"Telephone" הגיע לראשונה במקום ה-14 במצעד קנדה הוט 100 ובשיאו טיפס לעוד כעשרה מקומות והגיע למקום השלישי.
מה שהופך אותו לסינגל השלישי ברצף של גאגא במקום זה במדינה.
בנוסף השיר קיבל תואר פלטינה משולשת על ידי "איגוד תעשיית ההקלטות של קנדה" (CRIA) עבור מכירות של מעל 240,000 הורדות דיגיטליות.
בהממלכה המאוחדת, "Telephone" הגיע למקום ה-12 ביציאתו במצעד הסינגלים הבריטי ב-14 במרץ 2010. הוא טיפס למקום הראשון במצעד בשבוע שלאחר מכן, והיה הרביעי של גאגא והחמישי של ביונסה בפסגת המצעד.
הוא מכר כ-720,500 עותקים במדינה החל מחודש ספטמבר 2016, וקיבל תואר פלטינה על ידי "איגוד תעשיית ההקלטות של בריטניה".
"Telephone" הוא הסינגל השלישי הנמכר ביותר בבריטניה לעשור ה-2010. באירלנד, השיר הופיע לראשונה במקום ה-26 ועלה לשני לפני שהגיע בשבועו השלישי למקום הראשון.
"Telephone" הגיע בשוודיה למקום ה-32 במצעד הסינגלים השוודי, ולעשרת המובילים במקום השלישי בהונגריה.
הוא מכר כ-7.4 מיליון עותקים ברחבי העולם בשנת 2010, ועד היום מעל ל-14 מיליון ובכך, הוא הסינגל השלישי של גאגא שנכנס לרשימת הסינגלים הנמכרים בכול הזמנים.
מקוםתאריםמכירותאוסטרליה (ARIA)פלטינה 3×210,000בלגיה (BEA)זהב15,000קנדה (Music Canada)פלטינה 3×240,000דנמרק (IFPI Denmark)פלטינה30,000צרפת (SNEP)זהב150,000גרמניה (BVMI)זהב150,000איטליה (FIMI)פלטינה30,000יפן (RIAJ) (Cell version)זהב100,000יפן (RIAJ) (PC version)זהב100,000ניו זילנד (RMNZ)פלטינה15,000ספרד (PROMUSICAE)פלטינה40,000שווייץ (IFPI Switzerland)זהב15,000בריטניה (BPI)פלטינה1,000,200ארצות הברית (RIAA)פלטינה 6×6,550,000סיכוםבכל העולם14,000,000
"Teeth" (בעברית: "שיניים") הוא שיר של הזמרת האמריקאית ליידי גאגא מתוך המיני אלבום השלישי שלה, The Fame Monster.
השיר יצא לאור ב-18 בנובמבר 2009, ביחד עם המיני אלבום עצמו, ומועלם לא הוכרז כסינגל רשמי או סינגל שיווקי ממנו.
השיר זכה לגרסאות כיסוי ורמיקסים רבים.
במצעדים השיר לא זכה להצלחה רבה, אך הצליח להיכנס למקום ה-107 במצעד שבבריטניה.
גאגא הודיעה כי את השיר היא כתבה ביחד עם טאגה ריילי, וטדי ריילי שגם הפיקו את השיר, ושירים אחרים מן האלבום.
השיר כשמו מדבר על שיניים, כאשר בין מילות השיר ניתן לראות שגאגא אומרת "תפתח את הפה שלך, ותראה לי את השיניים שלך", דבר אשר מסביר את שמו של השיר.
כשהוציאה גאגא את המיני אלבום היא אמרה כי כל אחד משמונת שירי האלבום מייצג פחד שונה.
ולכן עצם היותו של "Teeth", כשיר הסוגר של האלבום, היא בעצם תיארה בו את הפחד ה-8 והאחרון שיסכם את האלבום.
נכון לאפריל 2020, צבר השיר למעלה מ-28 מיליון השמעות בספוטיפיי.
גאגא הופיעה עם השיר במספר הופעות שכלל הטור השני שלה The Monster Ball Tour.
אתר המוזיקה "ריברפרונט טיימס", כתב כי הופעתה של גאגא בינואר 2010, עם השיר בסנט לואיס הייתה "פנטסטית" ותיאר אותה כ-"הופעה שנראתה כמו תזמורת בברודוויי עזה, מלאה במנורות, ריקוד כוריאוגרפי, עד שנזכר בשיקגו."
גאגא ביצעה "גרסה כועסת" של השיר ב-"רדיו סיטי מיוזיק הול" כמה ימים לאחר מכן, ובהופעה; היא התכופפה בכריעה שמזכירה חיה, מוקפת בחבורה של רקדנים טורפים למראה, בעוד תמונות של זאב הוצגו.
גאגא ביצעה "גרסת קונצרט" של השיר ב-"Lollapalooza" באוגוסט 2010, ולאורך כל השיר בוצע רק סולו גיטרה.
השיר לא זכה להצלחה רבה כמו השירים הקודמים שיצאו מן האלבום, ונכנס רק למצעד אחד.
Telia Digital-tv היא ספקית טלוויזיה רב-ערוצית שוודית המשדרת בשיטת IPTV ונמצאת בבעלות Telia Company.
שירות הטלוויזיה הושק בינואר 2005.
בספטמבר 2007 Telia הכריזה כי לפלטפורמת הטלוויזיה 200 אלף מנויים.
עד 2010 היו לחברה חצי מיליון מנויים, ובשנת 2012, 12.7% מכלל הצופים בטלוויזיה השוודית היו מנויים שלהם.
בעבר, החזיקה חברת Telia גם ב-Com Hem, מפעילת שירות הכבלים הגדולה בשוודיה, אך נאלצה למכור אותה בשל חוקי התחרות בשוודיה.
Telia משתמשת בטכנולוגיית IPTV כדי לשדר את השירות, ובאמצעות מודם מיוחד המחובר לרשת פס רחב, ניתן לצפות בטלוויזיה.
פירוש הדבר שהטלוויזיה והאינטרנט חולקים רוחב פס, הוא כי מהירות האינטרנט עלולה להיפגע כאשר השירות פעיל.
Telia Digital TV הושקה בצורה מצומצמת בשנת 2005. זה היה שירות הטלוויזיה הראשון של חברת Telia לאחר מכירת חברת הכבלים Com Hem בשנת 2002, מכירה שהתבצעה בשל חוקי התחרות השוודיים.
כיום שוק הטלוויזיה השוודי נשלט בידי Com Hem עם נתח שוק של 38%.
בספטמבר 2007 הודיעה החברה כי לשירות הטלוויזיה שלה 200 אלף מנויים.
בחורף/ אביב 2008 קיימה החברה קמפיין שהיה מבוסס על העובדה שכל לקוחות הפס הרחב של חברת Telia קיבלו לבחינה את השירות למשך שנה עם מודם מיוחד.
משמעות הדבר של-Telia היו לקוחות חדשים רבים.
בשנת 2010 לשירות היו 400 אלף לקוחות, ובשנת 2012 הגיע שירות הטלוויזיה ל-12.7% מכלל הצופים בטלוויזיה בשוודיה - מעט פחות מ-Telenor/שירות Canal Digital.
ברבעון השני של שנת 2014, מספר המנויים לשירות עמד על 663 אלף.
לחברה מתחרים נוספים בתחום ה-IPTV בשוודיה.
שירות הטלוויזיה מציע מגוון ערוצי טלוויזיה ממספר גופים משדרים, ביניהם תאגיד השידור השוודי, יורוספורט, ועוד, לצד שירותי וידאו לפי דרישה.
בתחילה, ערוצי Viasat, מתחרה נוספת בשוק הטלוויזיה הרב-ערוצית, לא נכללו בשידורי השירות.
ב-23 במאי 2008 הודיעה החברה על הסכם עם Viasat, שיאפשר ללקוחותיה לצפות בשידורי Viasat, שיספקו 6 חבילות שונות של ערוצי Viasat.
כמו כן ערוצים ZTV, TV3, TV6 ו-TV8 הפכו לזמינים בכמה מחבילות הבסיס של Telia.
Teenage Mutant Ninja Turtles הוא משחק וידאו שפותח והופץ על ידי חברת Konami בשנת 1989. המשחק מבוסס על סדרת האנימציה צבי הנינג'ה אשר עלתה לשידור לראשונה שנתיים קודם לכן בחורף 1987. המשחק יצא במקור למכונות הארקייד ויצא בהמשך גם עבור פלטפורמות קונסולות משחק שונות.
בתחילה יש לבחור באחד מארבעת צבי הנינג'ה – לאונרדו, מיכלאנג'לו, דונטלו או רפאל.
לאחר ששרדר חוטף את ידידת הצבים אפריל אוניל ואת ספלינטר, כעת הם חייבים להציל את חבריהם ולהביס את שרדר.
עד ארבעה שחקנים (שני שחקנים בגרסאות מסוימות) יכולים לשחק בכל ארבעת הצבים בו זמנית.
לדונאטלו יש התקפות איטית יותר אבל הוא מסוגל להתקיף לטווח ארוך יותר, למיכלאנג'לו ורפאל ישנם התקפות מהירות יותר אבל הם מסוגלים להגיע לטווח קצר יותר, וללאונרדו יש טווח התקפה ומהירות התקפה ממוצעים.
לאורך המשחק רוב האויבים שמולם מתמודדים הצבים הם חיילי הרגל של שרדר – צבעי הבגדים שלהם מציינים לרוב את דפוסי ההתקפה שלהם וכלי הנשק שברשותם.
לחלק מהאויבים במשחק, כגון חלק מחיילי הרגל, יש את היכולת לתפוס את הצבים באופן המסיר את האנרגיה שלהם ומאפשר לאויבים אחרים להתקיף אותם.
הבוסים במשחק כוללים את רוקסטדי וביבופ (בתחילה נלחמים בהם בנפרד בשלבים שונים ובהמשך נלחמים בשניהם יחד), בקסטר סטוקמן, גרניטור, גנרל טראג, קראנג, ושרדר.
"Telemóveis" (בעברית: "טלפונים ניידים") הוא שיר בפורטוגזית שנכתב, הולחן ובוצע על ידי קונאן אוזיריס.
השיר ייצג את פורטוגל באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הפורטוגזית - Festival da Canção 2019.
מדינהתאריך יציאהפורמטחברת תקליטיםעולם11 בפברואר 2019הורדה דיגיטלית • הזרמת מוזיקהAo Sul do Mundo
Tell Me I'm Pretty (מאנגלית: תגיד לי שאני יפה) הוא אלבום האולפן הרביעי של להקת הרוק האמריקאית Cage The Elephant.
הוא הוצא לאור ב-18 בדצמבר 2015, והוכרז באופן מקוון ב-5 באוקטובר 2015. האלבום הוקלט באביב 2015 בסטודיו איזי איי סאונד, שנמצא בנאשוויל, טנסי.
מאט שולץ, סולן הלהקה, אמר על הקלטת האלבום: "בהקלטה זו רצינו להיות שקופים יותר.
רצינו להביע את הרגש שבכל שיר, ולהיות נאמנים לכל תגובה רגשית שהשיר עלול לעורר".
ב-29 באוקטובר 2015, הלהקה הוציאה את הסינגל הראשון מתוך האלבום, "Mess Around", המלווה בקליפ מוזיקלי שנוצר מלקט קטעים מתוך הסרט "מסע אל הירח" ומסרטים נוספים של ז'ורז' מלייס.
שני שירים נוספים, "Trouble" ו-"Too Late To Say Goodbye", פורסמו להורדה לפני יציאת האלבום.
הסינגל השני "Trouble" נשלח לתחנות רדיו אלטרנטיביות ב-26 באפריל 2016. האלבום זכה בפרס אלבום הרוק הטוב ביותר בטקס פרסי גראמי ה-59.
Cage The Elephant גייסו את דן אורבך מהצמד The Black Keys כדי להפיק את האלבום.
מאט מתאר את דן כ-"תגובתי" ונותן ללהקה מקום לבקר את עצמה, בנוסף הוא מעודד אותה להשתמש בטיוטות הווקאליות ובהקלטות הראשונות.
הסינגל הראשון, "Mess Around", ספג בהתחלה ביקורת קשה על כך שהוא נשמע דומה מדי לחומר של The Black Keys; עם זאת, לאחר שהשיר "Trouble" יצא בשמיעה מקדימה בנובמבר, אמר הסולן מאט שולץ לעיתון המקוון אלטרנטיב ניישן: "...
השירים כל כך מגוונים, שאני לא מרגיש ששיר כלשהו מייצג את האלבום כולו, זה מרגיש קצת כאילו לכל צליל ישנה אישיות משלו".
מאט אמר גם כי הלהקה הושראה מסגנונו האקלקטי והמשתנה מתמיד של דייוויד בואי.
Tell Me I'm Pretty קיבל בעיקר ביקורות חיוביות ממבקרי מוזיקה.
על פי אוסף הביקורות Metacritic, ציון הביקורות הממוצע של האלבום ממבקרים הוא 73/100, מבוסס על 16 ביקורות.
במגזין המוזיקה הקנדי, Exclaim!, כתב דניאל סילבסטר על הסולן מת'יו שולץ: "קלע למטרה מבחינה לירית וקולית, והזמין את המאזינים לעולם טעון הרגש והכנה ש-Cage The Elephant מאכלס".
Tell Me I'm Pretty זכה בפרס אלבום הרוק הטוב ביותר בטקס פרסי גראמי ה-59, ב-12 בפברואר 2017.
הצוות כפי שמופיע בהערות השוליים על אריזת האלבום.
מאט שולץ - שירה, גיטרה אקוסטית
בראד שולץ - גיטרת קצב
דניאל טיצ'נור - גיטרת בס
דן אורבך - גיטרת מקצב, קלידים, שירת ליווי
ניק בוקרת' - גיטרה מובילה, שירת ליווי
מתן מינסטר - קלידים, שירת ליווי, כלי הקשה
דן אורבך − הפקה, עיבוד
אמילי דאביס − עיצוב אומנותי
טום הלמהירסט − ערבול סאונד (מיקסינג)
מייגאן פולי − ניהול אומנותי אמנותי
ג'ולייט בוש שולץ − עיצוב נוסף, צילום נוסף
מאט שולץ − ניהול אומנותי
קאנה סטיוארט − מעצב גרפי ראשי
דני טומשאק - הפקה משנית
Tell Me Something I Don't Know (בעברית: תגיד לי משהו שאני לא יודעת) הוא סינגל שהוקלט על ידי הזמרת-יוצרת האמריקאית סלינה גומז, מתוך פסקול הסרט "עוד סיפור סינדרלה".
השיר יצא לאור ב-5 באוגוסט 2008, על ידי חברת התקליטים רייזור & טיי, כסינגל הראשון והחיד מתוך הפסקול.
השיר נכתב על ידי אנטונינה ארמטו, ראלף צ'רצ'וול ומייקל נילסן והופק על ידי ראלף צ'רצ'וול ומייקל נילסן.
ב-7 בספטמבר 2018, נודע כי השיר נמכר בלמעלה מ-1,740,000 עותקים בארצות הברית, מה שהופך אותו לאחד משיריה הנמכרים ביותר של גומז במדינה.
פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.
שנהפרסקטגוריהמועמדותתוצאהמקור2014פרסי Vevoרף ה-100,000,000 צפיות"Tell Me Something I Don't Know"Won
Telephantasm הוא אלבום אוסף של להקת הגראנג' האמריקאית סאונדגארדן, שיצא בספטמבר 2010 בחברת A&M ו-Interscope.
באלבום רצועות של הלהקה מהקמתה ב-1987 ועד הסינגל שיצא כחודש לפני האלבום, "Black Rain".
האלבום הגיע למעמד אלבום פלטינה, יום אחד בלבד לאחר יציאתו, בהתבסס על מכירות שנעשו באריזה אחת עם משחק הווידאו "Guitar Hero: Warriors of Rock" (משחק וידאו מוזיקלי, חלק מסדרת המשחקים "גיטאר הירו"), ונמכר בסך הכול במעל למיליון עותקים.
האוסף הופץ ב-28 בספטמבר 2010 על ידי הלייבל איי אנד אם רקורדס, בעקבות איחודה של הלהקה מוקדם יותר באותה השנה, לאחר 13 שנים שבהן הייתה לא פעילה (התפרקה ב-1997).
האלבום כולל את הרצועה "Black Rain", שהוא שיר הלקוח מתוך הקלטות הלהקה לאלבום "Badmotorfinger", אלבום שלא יצא מעולם.
השיר הופץ כסינגל חודש לפני יציאת האוסף והגיע למקום ה-44 במצעד "קנדה הוט 100" הקנדי ולמקום ה-96 במצעד "בילבורד הוט 100" האמריקאי (בנוסף הגיע למקום ה-14 במצעד שירי הרוק של בילבורד).
חבר הלהקה קים ת'איל הסביר את שם האוסף "Telephantasm" כ"תעתוע מרחוק או רוח דמיונית מרוחקת, שלדעתי תהיה ייצוג הולם למה שיש בו - רטרוספקטיבה של הלהקה שלא הייתה פעילה מזה 13 שנים".
הוא הוסיף שהרעיון לאלבום נלקח מפרויקט אחר שהלהקה עבדה עליו - ה-"B-Sides" - לאחר יציאת אלבום האוסף "A-Sides" ב-1997. הלהקה רצתה להוציא שירים מוכרים נוספים ולבסוף לא הוציאה את אלבום ה-"B-Sides".
התקליטור הראשון הוא אלבום הלהקה בגרסת משחק של משחק הווידאו המוזיקלי "Guitar Hero: Warriors of Rock", כאשר "Black Rain" זמין בתקליטור וכל שאר הרצועות היו זמינות להורדה עם הוצאת המשחק.
התקליטור השני כולל ספרון ביוגרפיה קצר על להקת סאונדגארדן, שכתב ג'ף גילברט, מכתב מקים ת'איל וקובץ קרדיטים.
התקליטור השלישי הוא ויניל 12 אינץ' הכולל את שירי האלבום, ובנוסף קוד מפתח להורדת השירים באיכות 320 kbit/s בפורמט MP3, הנלקח ישירות מהוויניל.
עטיפת האלבום כוללת יצירה של מאייר העטיפות ג'וש גרהאם, שמצייר את עטיפות האלבומים למוזיקאים שונים, בהם להקת הפוסט-מטאל האמריקאית "Neurosis".
הירו ימאמוטו – בס (רצועות 1–2 בגרסת הסטנדרט; רצועות 1–7 בתקליטור 1 בגרסת הדלוקס)
בן שפרד – בס (רצועות 3-12 בגרסת הסטנדרט; רצועות 9–12 בתקליטור 1 ורצועות 1–12 בתקליטור 2 בגרסת הדלוקס)
ג'ייסון אברמן – בס (רצועה 8 בתקליטור 1 בגרסת הדלוקס)
סקוט סנדקוויסט – תופים (רצועה 1 בתקליטור 1 בגרסת הדלוקס)
מייקל ביינהורן, דרו קנולטה, טרי דייט, ג'ק אנדינו, אדם קספר, סאונדגארדן – הפקה בתקופות שונות
ג'וש גרהאם – ציור עטיפה
"Tell It to My Heart" (בעברית: "ספר את זה לליבי") הוא סינגל שבוצע על ידי הזמרת היהודייה–אמריקאית טיילור דיין.
השיר יצא כסינגל הראשון שלה מאלבומה הראשון בעל אותו השם.
הסינגל יצא לאור באוקטובר 1987.
הסינגל הוקלט באולפני Cove City Sound שבגלן קוב, לונג איילנד.
אביה של דיין הלווה לה 6,000 דולר ליצירת ההדגמה.
Tell It to My Heart היה מה שחשף את דיין לראשונה ועד מהרה היא נודעה בזכות המוזיקה והריקוד שלה.
השיר נכתב על ידי הפזמונאי סת' סווירסקי וארני גולד.
סווירסקי כמעט ולא העביר את השיר למוציא לאור לאחר שחשב שהוא לא מספיק טוב.
השיר עלה לראשונה בבילבורד הוט 100 במהלך השבוע של 10 באוקטובר 1987, במקום מספר 92, ונכנס לטופ 40 בשבוע של ה-14 בנובמבר 1987. עשרה שבועות לאחר מכן, במהלך השבוע של ה-23 בינואר 1988, הגיע הסינגל למיקום שיא והגיע למקום השביעי.
השיר נכח בבילבורד הוט 100 במשך 25 שבועות.
במצעד הסינגלים הבריטי, "Tell It To My Heart" הגיע למקום השלישי.
הוא דורג כסינגל ה-23 הנמכר ביותר בשנת 1988 בבריטניה.
בשנת 1995, "ספר את זה לליבי" עבר רמיקס ויצא לאור מחדש על מנת לקדם את אלבום הלהיטים הגדולים של דיין .
גרסה זו טיפסה למקום 23 במצעד הסינגלים בבריטניה .
דיין הייתה מועמדת לפרס גראמי לשיר הפופ הטוב ביותר, לאישה, על ביצועה בסינגל זה בשנת 1988. המפיק ריק ווייק אמר בראיון למגזין "וייב" מ-1994 כי "ספר את זה לליבי" "באמת פוצץ אנשים רָחוֹק".
בתגובה לקולה של דיין אמר "הם חשבו שהיא כמו שחורה או איזושהי אתנית".
אף על פי שהוידאו קליפ תוקצב בתקציב נמוך מאוד, הוא הציג את סגנונה האגרסיבי והסקסי של טיילור, והציג אותה כמוקד המרכזי בקליפ יחד עם שני רקדנים ורקדנית נוספת משני הצדדים על רקע לבן.
הסרטון דומה מבחינה סגנונית לעטיפה של האלבום,."Tell It to My Heart".
"Telefon, Telefon" (בעברית: "טלפון טלפון") הוא שיר שבוצע על ידי הזמרת הגרמנייה מרגוט הילשר.
השיר ייצג את גרמניה באירוויזיון 1957. השיר נכתב על ידי ראלף מריה סיגל והולחן על ידי פרידריך מאייר.
השיר הושר שביעי בסדר ההופעות, לפני צרפת ואחרי הולנד.
בדומה לשירי התקופה, השיר בוצע בסגנון בלדת שאנסון צרפתי עם עיבוד גרמני.
במרכז מילות השיר עומדת הילשר ששרה לטלפון הביתי שלה.
היא מספרת לו כי היא שמחה לקבל "חדשות אהבה" באמצעות הטלפון שלה.
במהלך השיר היא ענתה לטלפון בשפות גרמנית, אנגלית, צרפתית, איטלקית וספרדית.
בעקבות ריבוי השפות, השיר נחשב לשיר הראשון שבוצע במספר שפות שונות על בימת האירוויזיון.
ב-3 במרץ 1957 בוצע השיר על ידי הילשר בתחרות האירוויזיון.
השיר זכה במקום הרביעי עם שמונה נקודות (אחת מבלגיה ואיטליה, ושש מצרפת).
"Tell Me It's Over" (בעברית: "תגיד לי שזה נגמר") הוא סינגל שהוקלט על ידי הזמרת-יוצרת הקנדית אבריל לאבין, מתוך אלבום האולפן השישי שלה, Head Above Water.
השיר יצא לאור ב-12 בדצמבר 2018, על ידי חברת התקליטים BMG רייטס מנג'מנט, כסינגל השני מתוך האלבום.
השיר הגיע למקום ה-36 במצעד השירים הדיגיטליים.
השיר נכתב על ידי אבריל לאבין, מליסה בל, ראיין קברה, יוהאן קרלסון וג'סטין גריי והופק על ידי קרלסון גם כן.
"Tell Me It's Over" הוא נשמה ומעין בלדת R&B.
לאבין הצהירה כי השיר עוסק ב"להיות חזקה כאשר מערכת יחסים מסתיימת".
השיר יצא לאור כמה שבועות לאחר צאת השיר "Head Above Water".
הווידאו קליפ הנלווה של השיר הוקרן בבכורה עולמית ב-12 בדצמבר 2018, בערוץ היוטיוב של אבריל לאבין.
הוא מתחיל כאשר ניתן לראות אותה ואת בן הזוג שלה מבלים יחדיו וחוגגים את חג המולד.
בהמשך, היחסים ביניהם מדרדרים עד שהוא מנפץ את הטלפון על הרצפה ולאבין מבינה כי היא צריכה להיפרד ממנו.
נכון לינואר 2021, מונה הצפיות של הקליפ עומד על למעלה מ-10 מיליון צפיות.
מדינהתאריך יציאהפורמטחברת תקליטיםמקורעולם12 בדצמבר 2018הזרמת מוזיקה • הורדה דיגיטליתBMG
"Telepatía" (בעברית: "טֶלֶפַּתִיָה") הוא שיר שהוקלט על ידי הזמרת-יוצרת הקולומביאנית-אמריקאית קאלי אוצ'יס, מתוך אלבום האולפן השני שלה, .
השיר יצא לאור ב-26 בפברואר 2021, על ידי חברות התקליטים וירג'ין EMI ואינטרסקופ רקורדס, כסינגל השלישי מתוך האלבום.
השיר הגיע למקום ה-54 במצעד הבילבורד הוט 100.
השיר נכתב על ידי קאלי אוצ'יס, כריסטינה צ'ילואיזה, סרוונדו פרימרה, מנואל לארה, אלברט מלנדז וטייני והופק על ידי טייני, לארה ואלברט הייפ.
השיר במקור יצא לאור כבר בנובמבר 2020, ביחד עם שאר שירי האלבום , אך בשנת 2021 זכה להצלחה עולמית ויצא כסינגל רשמי מתוכו.
בחודש יוני 2021 דירג בילבורד את השיר במקום החמישי ברשימת "50 השירים הטובים ביותר בשנת 2021 עד כה".
כאשר יצא, לא זכה השיר להצלחה כלשהי ולכן הוא נשאר כרצועה באלבום.
עם זאת, בשנת 2021 הוא החל לצבור פופולריות בטיקטוק ובעקבות כך, הוחלט להוציא אותו ב-26 בפברואר 2021, כסינגל השלישי מתוך האלבום.
במצעד השירים שבליטא הגיע השיר למקום התשיעי בשיאו, תוך שבמצעד הסינגלים האירי הגיע למקום ה-37.
בארצות הברית זכה להצלחה רבה כאשר דורג במקום ה-54 במצעד הבילבורד הוט 100, ובמקום ה-29 בבילבורד גלובל 200.
מדינהתאריך יציאהפורמטגרסהחברת תקליטיםמקורעולם18 בנובמבר 2020הזרמת מוזיקה • הורדה דיגיטליתרגילהאינטרסקופ • וירג'ין EMIאיטליה26 בפברואר 2021רדיו להיטים עכשווייםיוניברסל
תל אביב אייר (Tel Aviv Air) הייתה חברת תעופה גרמנית, אשר הפעילה טיסות לתל אביב-יפו (נמל התעופה בן-גוריון) בלבד.
החברה הפעילה טיסות בקו המבורג-תל אביב-יפו.
החברה הוקמה בשנת 2020 על-ידי שני אנשי עסקים: שלמה אלמגור, ישראלי החי בגרמניה, ופאול סקודלארו.
במרץ 2022 החלה החברה להפעיל מטוס בואינג 737-800 המבצע שתי טיסות שבועיות בקו המבורג-תל אביב-יפו.
על פי פרסום באתר "חדשות תעופה", לחברה הייתה תוכנית התרחבות שכללה חכירה של מטוס נוסף מדגם איירבוס A320 עם מחלקת עסקים.
החברה פשטה את הרגל והפסיקה את פעילותה במאי 2022.
Telepathy (בעברית: טלפתיה) הוא שיר של הזמרת כריסטינה אגילרה אשר יצא כסינגל מתוך הפסקול של הסדרה The Get Down בשיתוף עם הגיטריסט נייל רוג'רס בתאריך ה-23 באוגוסט 2016 על ידי תקליטי RCA.
הוא נכתב על ידי סיה וסטארגייט והופק על ידי אליוט ווילר ובאז לורמן.
בנוסף לשיר המקורי פורסמו גם מספר רמיקסים שלו בחודש שלאחר מכן אשר אוגדו לכדי EP אחד.
מבחינה מוזיקלית השיר הוא שיר דיסקו עם השפעות של שנות ה-70. מבחינה לירית השיא עוסק בנפילת הדיסקו ובעליית ההיפ-הופ באותה תקופה.
השיר זכה לביקורות חיוביות ממבקרי המוזיקה, בעיקר על היכולות הווקאליות של אגילרה בשיר שאף הושוו לאלו של מריה קארי.
השיר הגיע למקום הראשון במצעד שירי הדאנס האמריקאי ובכך הפך לשיר התשיעי של אגילרה שמגיע למקום התשיעי למצעד והשיר הרביעי של רוג'רס.
בהמשך אגילרה הפיקה קליפ לשיר ביוזמתה כמחווה למעריצים שלה.
אם כי במצעד האמריקאי הרשמי השיר לא הופיע ולמעשה הוא הצליח להתברג במצעדים רשמיים של שלוש מדינות בלבד וגם שם לא בהכרח זכה להצלחה.
"Tell Me It's a Nightmare" (בעברית: "תַּגִּיד לִי שֶׁזֶּה סִיּוּט") הוא שיר שהוקלט על ידי הזמרת-יוצרת הגרמנייה קים פטרס, מתוך המיני-אלבום השלישי שלה, Turn Off the Light, Vol.
"Tell Me It's a Nightmare" הוא הרצועה השלוש-עשרה מתוך הפרויקט השני באורך מלא של קים פטרס, Turn Off the Light.
1. הוא נכתב בהשראת ליל כל הקדושים ועוסק באימה, חרדה ומוות של אדם ש"פטרס ניסתה להציל, ללא הצלחה".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.1 מיליון השמעות.
האודיו הרשמי של "Tell Me It's a Nightmare" הועלה לערוץ היוטיוב של קים פטרס ב-1 באוקטובר 2018 וצבר למעלה מ-1.4 מיליון צפיות.
Teenage Mutant Ninja Turtles Legends (בתרגום לעברית: אגדות צבי הנינג'ה) הוא משחק וידאו שפותח על ידי חברת Ludia בשיתוף פעולה עם ניקלודיאון ומתבסס על הזיכיון האמריקאי "צבי הנינג'ה".
המשחק יצא ב-26 במאי 2016 בתור אפליקציה חינמית והוא זמין עבור מכשירי אייפון, אייפד, אנדרואיד ו-Amazon Fire .
Teenage Mutant Ninja Turtles Legends הוא משחק תפקידים ממוחשב, רוב דמויות האווטארים בו לקוחים מסדרת הטלוויזיה צבי הנינג'ה (2012) אך קיימים בו עוד מספר דמויות משאר הזיכיון.
במהלך המשחק, על השחקן להילחם ולהביס עם האווטארים שברשותו דמויות אחריות מהזיכיון.
השחקן מקבל תגמולים על כל ניצחון, ובאמצעותם הוא יכול לעלות בדרגות, לשפר את ביצועי האווטארים שברשותו ואף לרכוש דמויות של אווטארים נוספים מהמאגר הקיים.
הקרבות האפשריים מתחלקים למספר "מצבים" ("modes"), כשבתחילת המשחק מקבל השחקן את דמותו של לאונרדו ורק מצב אחד, "Story Mode", פתוח בשבילו.
עם התקדמותו במשחק נפתחים עוד מצבי לחימה עם שלבים נפרדים משלהם.
עלילת המשחק מתרחשת בעולם סדרת צבי הנינג'ה (2012), במהלכה מוצג סיפור מקורי בו נחטפים דונטלו, רפאל ומיכלאנג'לו, ולאונרדו יוצא לחלצם.
במהלך מסעו הוא מתחבר לדמויות נוספות ובכל פרק עליהם להילחם באויביהם.
לאחר כל ניצחון, ובהתאם לכמות האווטארים שמתו במהלך הקרב, מקבל השחקן דירוג של בין אחד לשלושה כוכבים, המשפיעים על התגמולים שיקבל.
ה"Story Mode" מחולק לשבעה פרקים עם דרגות קושי בסדר עולה, כשבכל פרק מספר קרבות שאף הם בסדרי קושי משתנים.
לאחר כל סיום פרק מקבל השחקן "מעטפה" עם תמלוגים ודמות אווטאר נוספת וכן נפתחת האפשרות לשחק בפרק הבא.
בנוסף למצב הלחימה הראשון, ישנו מצב נוסף בו מתקיים "טורניר" המתקיים בין דמויות השחקנים מהעולם (בקרב, השחקן נלחם מול אווטארים של משתמש אמיתי מהעולם אך המהלכים שלהם נעשים על ידי מחשב).
לאחר כל ניצחון מוענק לשחקן בין 25 ל-35 נקודות, בעוד שלאחר הפסד מפסיד השחקן בין 7 ל-10 נקודות.
בכל רמה יש מקום למאה שחקנים אשר באפשרותם לעלות או לרדת ברמות בהתאם לכמות הנקודות שברשותם (הפסדים או ניצחונות במצבי המשחק האחרים לא משנים את כמות הנקודות במצב זה).
בסיומו של כל קרב נכנסים האווטארים ששיחקו למצב "תרדמת" של 6 שעות אשר רק בסיומו או בתשלום כרטסיות כחולות ניתן לשחק שוב עם אותן הדמויות בטורניר.
ארבעה פרקים של קרבות אשר מתחלפים אחת לשבוע.
משולשי פיצה - ככל שעובר הזמן, הפיצות מצטברות אוטומטית ובאמצעותם ניתן לשחק בקרבות שב-"Story Mode" ו-"Tournament Mode" כשמחיר משחק נע בין 6 ל-14 פיצות.
כרטיסים - כרטיסים צהובים עם סמל של ברק על גביהם.
באמצעותם ניתן לקבל את סך כל המענקים של קרב מסוים ב-"Story Mode" שהשחקן סיים אותו בניצחון של 3 כוכבים, ללא צורך להילחם בו בפועל שוב.
מוטגן - חומר נוזלי אשר נדרש על מנת להעלות את דרגתם של האווטארים ולשפר את יכולותיהם.
מטבעות זהב - באמצעותן ניתן לרכוש מגוון אווטארים ייחודיים.
אסימוני אתגר ירוקים - ניתנים להשגה בקרבות "Mode Challenge" ובאמצעותם ניתן לרכוש אווטארים ייחודיים.
משולשי גבינה צהובה על מקל - נרכשים על ידי דולרים ובאמצעותם ניתן לשחק בקרבות אשר ב-"Mode Challenge".
כרטיסיות כחולות - ניתנים להשגה באמצעות מילוי ה"משימות" ובאמצעותן ניתן לשחק ב-"Tournament Mode" עם אווטארים אשר נכנסו למצב "תרדמת".
דולרים - באמצעותם ניתן לרכוש פיצות, כרטיסים, מוטגנים, כרטיסיות כחולות ומשולשי גבינה צהובה על מקל.
באפליקציית Google Play המשחק עבר חמישים מיליון הורדות ו-550 אלף דירוגים בדירוג ממוצע של 4.5.
"Tell Me More" (בעברית: "ספרי לי עוד") הוא סינגל שהוקלט על ידי צמד זמרי הפולק האזרים טוראלטוראןX, אשר יצא לאור ב-13 במרץ 2023. השיר ייצג את אזרבייג'ן באירוויזיון 2023 שהתקיים בליברפול שבממלכה המאוחדת, לאחר שנבחר על ידי ערוץ הטלוויזיה הממלכתי במדינה, İctimai Television, הגוף המשדר את תחרות האירוויזיון.
במהלך חודש דצמבר 2022 İctimai Television הציע לכותבים להגיש את שיריהם לאירוויזיון.
תקופת הגשת השירים הסתיימה ב-15 בינואר 2023, לאחר הארכה שניתנה.
ב-2 בפברואר, לאחר טענות שונות שהועלו כי אזרבייג'ן כבר בחרה את הזמר ראוף קינגסלי כנציג, הוכרזו רשמית חמשת האמנים המועמדים סופית לייצג את המדינה.
ב-9 במרץ נודע כי טוראלטוראןX ייצגו את אזרבייג'ן בתחרות, והשיר יצא לאור רשמית ב-13 במרץ.
אזרבייג'ן שובצה למחצית השנייה של חצי הגמר הראשון, שהתקיים ב-9 במאי 2023,
אזרבייג'ן שובצה כמדינה ה-12, אחרי שוודיה ולפני צ'כיה.
ב-9 במאי 2023 ביצע הצמד את "Tell Me More" על בימת חצי הגמר הראשון של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.
Telesat היא חברת תקשורת שמפעילה מערך לוויינים ומספקת שירותי טלוויזיה.
בשנת 2022 החברה הייתה עשירית בעולם בתחומה בהיקף הכנסות.
החברה הוקמה בשנת 1969 כחברה ממשלתית בהתאם להחלטה שאושרה בפרלמנט קנדה.
בשנת 1972 היא שיגרה את הלוויין "Anik A-1" שהיה הלוויין הראשון לשידורי טלוויזיה בבעלות חברה מסחרית.
עד לשנת 1979 לחברה היה מונופול לבניית ותפעול של תחנות קרקע לקליטת שידורי לוויין.
בשנת 1998 החברה עברה הפרטה ונמכרה ל-Bell Canada.
בשנת 2006 Loral Space & Communications ביחד עם קרן פנסיה קנדית הכריזו על הכוונת לרכוש את החברה.
הרכישה אושרה על ידי גופים רגולטורים וב-31 באוקטובר 2007 לבעלותה עברו 63% מחברת Telesat.
בהמשך כל הנכסים של Loral Skynet עברו ל-Telesat.
בשנת 2016 הוכרז על הכוונה לשגר מערכת 120 לוויינים למסלול לווייני נמוך.
השם שנבחר למערכות זו הוא Telesat Lightspeed.
בהמשך הוחלט להרחיב את המערכת ל-300 לוויינים ו-50 תחנות קרקע ברחבי העולם.
בספטמבר 2023 הוכרז שנחתם חוזה עם SpaceX ל-14 שיגורים החל משנת 2026.
החברה נסחרת בנאסדק החל משנת 2021.
צי לווייני החברה מבוסס על הלוויינים מסדרות Anik, Nimiq ומותג Telstar.
טקן 3 (ביפנית: 鉄拳3) הוא משחק וידאו מז'אנר משחקי הלחימה אשר הוא המשחק השלישי בסדרת משחקי Tekken.
המשחק פותח ופורסם על ידי החברה היפנית Namco בשנת 1997. המשחק יצא לראשונה לשווקים במקור לפלטפורמת הארקייד, ובמהלך שנת 1998 הוא הוסב גם לקונסולת המשחקים פלייסטיישן.
גרסת הארקייד של המשחק יצא גם לשוק הפרטי ב-2005 לקונסולות המשחקים פלייסטיישן 2 כחלק ממצב ה"Arcade History" של המשחק Tekken 5. המשחק יצא בהמשך לשווקים שוב גם כחלק מה-PlayStation Classic של סוני.
המשחק, אשר מכיל 23 דמויות בסך הכל, כולל ברובו דמויות חדשות, כולל הופעת הבכורה של כמה מהדמויות המרכזיות בזיכיון כמו ג'ין קאזמה, לינג שיאויו, בריאן פיורי, אדי גורדו, הווארנג וג'וליה צ'אנג.
הן גרסת הארקייד והן הגרסה של הפלייסטיישן זכו להצלחה מסחרית.
גרסת הפלייסטיישן לבדה הצליחה למכור מעל ל-8 מיליון עותקים ברחבי העולם לאורך השנים, ועל כן הייתה לאחד ממשחקי הפלייסטיישן הנמכרים ביותר.
משחק ההמשך, Tekken 4, יצא לשווקים ב-2001.
המשחק הכיל את אותה מערכת הלחימה והתבסס על אותו הקונספט כמו המשחקים הקודמים בסדרה.
המשחק כולל מספר מצבי משחק:
מצב סיפור (Story mode) - במצב זה ניתן לשחק עם כל דמות במצב סיפור, כאשר לכל דמות סיפור משלה, מניעים ומטרות להצטרפות לאליפות מלך אגרוף הברזל 5.
מצב ארקייד (Arcade mode) - במצב זה ניתן לשחק עם כל דמות במצב ארקייד במטרה להרוויח כסף לקניית בגדים ועיצובים לדמויות, ובמטרה לעלות ברמת הקושי עם ההתקדמות במשחק.
מצב זמן התקפה (Time attack) - במצב זה ניתן לשחק עם כל דמות במצב זמן התקפה במטרה לסיים את כל השלבים במשחק במהירות המרבית ולהיכנס לטבלת השיאים של מצב זמן התקפה.
מצב הישרדות (Survival) - במצב זה ניתן לשחק עם כל דמות במצב הישרדות במטרה לנצח כמה שיותר דמויות מבלי למות ולהיכנס לטבלת השיאים של מצב הישרדות.
מצב אימון (Practice mode) - במצב זה ניתן להתאמן עם כל דמות נגד בובת אימונים המוגדרת לפי רצון השחקן.
המשחק כולל גם מיני-משחק מסוג משחק מכות בשם "Tekken Force" בו השחקן צריך להילחם נגד מספר אויבים בו זמנית, ומיני-משחק בשם "Tekken Ball" שהוא משחק כדורעף חופים בו השחקן חייב להכות בכדור באמצעות מכות שונות על מנת לנצח את היריב.
המשחק כולל דמויות מגוונות, שלכל אחת מהן סגנונות לחימה ומהלכי לחימה ייחודיים.
גרסת הארקייד כוללת בסך הכל 21 דמויות.
משום שעלילת המשחק מתרחשת 20 שנה אחרי עלילת המשחק Tekken 2, רק 7 דמויות מהמשחקים הקודמים נכללו גם במשחק הזה - כל יתר הדמויות הן דמויות חדשות.
ג'ין קאזמה - נכדו של הייהאצ'י מישימה ובנם של קאזויה מישימה וג'ון קאזמה.
הוא החליט להתחרות בטורניר מלך אגרוף הברזל 3 במטרה לנקום את מותה של אמו.
הווארנג - לוחם טאקוונדו והחניך של באק דו סאן אשר מעוניין לנקום באוגרה על כך שרצח בעבר את באק דו סאן.
לינג שיאויו - מתבגרת סינית אשר מתמחה באמנות הלחימה בה גואה ג'אנג ובאמנות הלחימה פיגואה ז'אנג.
לינג חולמת להקים פארק שעשועים משלה באמצעות הכסף אותו היא תקבל אם תזכה בטורניר.
אדי גורדו - לוחם קפוארה ברזילאי שנכנס לטורניר במטרה לנקום במישימה זייבאטסו על כך שרצח את הוריו.
קינג II - מתאבק מקסיקני אשר נכנס לטורניר על מנת לגייס כספים לבית יתומים.
ג'וליה צ'אנג - לוחמת אינדיאנית, בתה המאומצת של מישל צ'אנג.
מנסה לחלץ את אמה החטופה מהמישימה זייבטסו.
בריאן פיורי - קיקבוקסר סייבורגי אשר היה בעבר שוטר.
נבנה על ידי המדען המטורף ד"ר אייבל.
פיורי הצטרף לטורניר במטרה לחסל את יושימיטסו ולחטוף את ד"ר בוסקונוביץ'.
ד"ר בוסקונוביץ' - המדען הגאון והקשיש, חברו של יושימיטסו.
קומא II - דוב אימתני, ובנו של קומא מהמשחק המקורי בסדרת טקן.
משמש גם כחיית המחמד ושומר הראש של הייהאצ'י מישימה.
גאן ג'אק - רובוט רב עוצמה אשר נכנס לטורניר על מנת להגן על היוצרת שלו, ג'יין.
פורסט לאו - בנו של אמן הלחימה מרשל לאו אשר מתמחה באמנות הלחימה ג'יט קון דו.
פנדה - פנדה ענקית מהונדסת גנטית אשר מתמחה באמנויות לחימה, אשר היא חיית המחמד ושומר הראש של לינג שיאויו.
נכנסה לטורניר במטרה להגן על לינג.
אוגרה - חייזר בן אלמוות שהוא האנטגוניסט הראשי והבוס האחרון במשחק.
אוגרה אחראי להיעלמותם של אמני לחימה רבים.
מוקוג'ין - בובת עץ בת 2,000 שנה שמתעוררת לחיים.
גון - דינוזאור קטן ורב עוצמה שמסוגל לבצע התקפות ייחודיות.
טייגר ג'קסון - איש דיסקו בעל דמיון רב לאדי גורדו, ועם תסרוקת אפרו ולבוש בסגנון שנות ה-70.
דמויות שנכללו גם במשחקים הקודמים בסדרה
נינה וויליאמס - מתנקשת אירית שעברה הקפאה קריאוגנית במשך 15 שנה לפני הטורניר של טקן 3.
פול פיניקס - אמן לחימה אמריקאי המתמחה בג'ודו.
יושימיטסו - המנהיג של שבט נינג'ות וסייף מיומן.
ליי וולונג - שוטר ואמן לחימה מהונג קונג בעל סגנון לחימה אקרובטי ייחודי.
אנה וויליאמס - אחותה הצעירה של נינה וויליאמס.
גם אנה היא גם מתנקשת.
הייהאצ'י מישימה - ארגן את טורניר מלך אגרוף הברזל 3 במטרה ללכוד אוגרה.
ג'ק-2 - רובוט רב עוצמה המשמש כגרסה משודרגת של הדמות ג'ק מהמשחק המקורי בסדרת טקן.
"Tell All the People" הוא שיר של להקת הרוק האמריקאית הדלתות שנכתב על ידי גיטריסט הלהקה רובי קריגר.
זה היה איי-סייד עם השיר "Easy Ride" - שיר מתוך Waiting for the Sun שהוקלטה במרץ 1968 ולא יצא באלבום.
ידוע גם בשם "Follow Me Down" בשל השימוש בביטוי, זה היה הסינגל השלישי מתוך האלבום הרביעי של הדלתות, The Soft Parade.
כלי הנגינה של השיר משלבים כלי נשיפה וכלי תזמורת אחרים.
בארצות הברית, "Tell All the People" הגיע למקום ה-57 במצעד בילבורד הוט 100 ולמקום ה-33 במצעד קאש בוקס טופ 100. גרסת הסינגל של השיר בארצות הברית מכילה דהייה ארוכה יותר ונמשכת מספר שניות יותר מגרסת האלבום כתוצאה מכך.
בפעם הראשונה באלבום של הדלתות, לכל השירים ב-The Soft Parade היו קרדיטים אישיים של כותבי שירים.
לפני כן, כל השירים נזקפו לזכותה של כל הלהקה.
את השינוי הזה יזם ג'ים מוריסון, שלא רצה להיות אחראי למילות השיר "Tell All the People", הכולל שורה המעודדת את המאזינים "...
קריגר אמר מאוחר יותר כי מוריסון חשש שהנוכחים יביאו רובים להופעות.
קריגר סירב לשנות את השורה.
בריאיון לג'רי הופקינס לרולינג סטון, מוריסון אמר: "בהתחלה, כתבתי את רוב השירים, המילים והמוזיקה.
בכל אלבום עוקב, רובי [קריגר] תרם שירים נוספים.
עד שבסוף באלבום הזה זה כמעט חצוי בינינו".
על פי ריצ'י ויידמן, מחבר ה-The Doors FAQ, דעתו הכללית של מוריסון על "Tell All the People" היא שהיו לו "מילים נוראיות ונדושות", אבל בסך הכל הוא היה "שיר נחמד".
השיר זכה לתגובות מעורבות מצד המבקרים.
מגזין Creem כינה אותו "קריאה היפית תמימה מספיק בלי שום שנינות מבולבלת של 'Come Together' של ג'ון לנון".
מבקר הרולינג סטון, אלק דוברו, התייחס גם לשיר "Tell All the People" עם "Touch Me" כ"יצירות ראווה של מיתרי קרן" עבור הסולן ג'ים מוריסון, אשר "תוקעות את הטמטום הזה (של שירת הרדוקציה-אד-אבסורד הטיפוסית של הדלתות) ממש מלפנים ומקיפות אותה", ולעג לליווי התזמורתי כ"צלילים עמוסי הקלישאות ביותר".
קאש בוקס תיאר אותו כ"איטי, אך שופע עוצמה של קבוצת תמיכה גדולה" וכבעל "צליל אדיר".
רקורד וורלד כינה אותו "להיט חדש גדול - אחד הטובים ביותר [של הדלתות] אי פעם".
המבקר ניק דה-ריסו, שכתב עבור Ultimate Classic Rock בביקורת רטרוספקטיבית, טוען כי "Tell All the People" מנסה "ליצור סוג של אלכימיה (להיט קודם של הדלתות) 'Touch Me'", אך במקום זאת "נראה מטומטם בצורה מוזרה".
בביקורת של AllMusic על The Soft Parade, המבקר ריצ'י אונטרברגר תיאר אותו כלחן "ערמומי באופן לא אופייני" שהיה "לא כל כך טוב, ולא הושר בצורה משכנעת מאוד על ידי מוריסון".
Tekken 8 (ביפנית: 鉄拳8) הוא משחק וידאו מז'אנר משחקי הלחימה, השמיני בסדרת משחקי Tekken.
באופן כללי המשחק מכיל את אותה מערכת הלחימה ומתבסס על אותו הקונספט כמו המשחקים הקודמים בסדרה.
אחד הפיצ'רים הבולטים החדשים במשחק היא מערכת "Heat", אשר מתגמלת משחק אגרסיבי יותר.
חלק מהשלבים במשחק כוללים קירות ורצפות אותם ניתן להרוס במהלך הקרבות והדבר יכול להשפיע על הקרבות עצמם.
המשחק משתמש במנוע המשחק Unreal Engine 5 , והוא משחק הלחימה הגדול הראשון שמשתמש בטכנולוגיה מתקדמת זו.
המשחק מאפשר גם, בפעם הראשונה בתולדות סדרת משחקי טקן, למשתמשים בפלטפורמות משחק שונות להתחרות זה בזה.
הגרסה הבסיסית של טקן 8 כוללת 32 דמויות בהן ניתן לשחק, וישנן עוד 3 דמויות אשר זמינות להורדה.
בנוסף, המשחק מכיל גם שתי דמויות בוס בהן לא ניתן לשחק - עזאזל ודוויל קאזויה.
דמויות בגרסה הבסיסית של המשחק
שם הדמותמדבבהמשחק הראשון שכלל את הדמותהתאריך בו הדמות הפכה זמינה להורדה אדי גורדוכריסטיאנו טוראו Tekken 35 באפריל 2024 לידיה סובייסקה אלכסנדרה נוביצ'ה Tekken 722 ביולי 2024 הייהאצ'י מישימה טייטן קוסונוקי Tekkenסתיו 2024
פסקול המשחק כולל את נעימת הנושא "Mastery" מאת להקת הרוק היפנית The Last Rockstars .
"Tell It to My Heart" הוא סינגל של הלהקה האיטלקית, מדוזה, בשיתוף פעולה עם הזמר-יוצר האירי הוזייר, שיצא ב-29 באוקטובר 2021 בהוצאת חברות התקליטים איילנד רקורדס וקרוס רקורדס.
השיר נכתב על ידי מדוזה, הוזייר, ניל אורמנדי וסם גריי, והופק על ידי מדוזה.
נכון ליוני 2025, השיר הושמע למעלה מ-14 מיליון פעמים ביוטיוב, ולמעלה מ-246 מיליון פעמים בספוטיפיי.
Ten הוא אלבומה הראשון של פרל ג'אם, שיצא באוגוסט 1991.
לאחר התפרקות להקת מאדר לאב בון עקב מות סולנה, אנדרו ווד, ממנת יתר של הרואין, המשיכו ג'ף אמנט וסטון גוסארד להקה שתמשיך את דרכם.
השניים צירפו את אדי ודר כסולן, את מייק מקרידי כגיטריסט ראשון ואת דייב קרוזן כמתופף, זמן קצר לאחר כך הוקמה פרל ג'ם.
רוב השירים הוקלטו בצורתם האינסטרומנטלית לפני שהלהקה הוקמה ואדי ודר הוסיף את מילותיו שעסקו בדיכאונות, הומלסיות והתעללות.
Ten לא זכה בהתחלה להכרה, אך לאחר כמה חודשים, התקבל באהדה גדולה והגיע למקום ה-2 במצעד מכירות האלבומים של בילבורד.
הוא קודם בשלושה סינגלים - Alive, Jeremy ו-Even Flow, למרות לחץ מהמעריצים וחברות התקליטים, בחרה הלהקה שלא לשחרר רשמית את Black כסינגל בטיעון שהוא אישי מידי להפצה המונית.
האלבום נמכר בכ-12 מיליון עותקים בארצות הברית בלבד ונחשב לאחד מאלבומי הגראנג' הנמכרים בעולם.
ג'ף אמנט וסטון גוסארד היו מוכרים בקרב סצנת הגראנג' בסיאטל כבר בשנות ה-80 כשניגנו בלהקות גדולות באזור המקומי- גרין ריבר ומאדר לאב בון.
הקריירה של מאדר לאב בון נתקעה קצת לפני שאלבומם הראשון הופץ עקב מותו הלא צפוי של אנדרו ווד ממנת יתר.
בחודשים שלאחר מותו של ווד, היו אמנט וגוסארד מרוחקים ולא רצו להמשיך לנגן יחד.
כריס קורנל, סולן סאונדגארדן, שהיה חברו הטוב של ווד רצה להקדיש לו דיסק מחווה יחד עם אמנט וגוסארד, שאלה הסכימו לנגן בשבילו בפרויקט שנודע לאחר מכן כטמפל אוף דה דוג.
השניים הביאו איתם גיטריסט שניגן בעיקר במועדונים קטנים בשם מייק מקרידי.
תוך כדי הקלטת שיריו של כריס קורנל, הקליטו אמנט, גוסארד ומקרידי חמישה שירים אינסטרומנטליים- "Dollar Short", "Agytian crave", "Footsteps", "Richard's E" ו-"E Ballad".
חמישה שירים אלו הוקלטו אל תוך קלטת שנקראה "הדמואים של סטון גוסארד 91'", זאת על מנת למצוא סולן ומתופף שיצטרף אל השלישייה.
הקלטת מצאה את דרכה בספטמבר 1990 אצל מתדלק מסן דייגו- אדי ודר, אשר ניתנה לו על ידי מתופפה לשעבר של הרד הוט צ'ילי פפרז- ג'ק איירונס.
ודר הקשיב לקלטת, הלך לגלוש וכתב מילים ביום למחרת למנגינות "Dollar Short", "Agytian Crave" ו-"Footsteps".
בהמשך שמות השירים שונו ל-"Alive" ו-"Once".
אמנט וגוסארד שמעו את הקלטת עם הביצוע של ודר ומילותיו והורשמו כל כך שמימנו לו כרטיס טיסה לסיאטל.
בזמן הזה, ודר כתב גם מילים ל-"E Ballad", ששמו שונה ל-"Black".
ב-13 באוקטובר התייצב ודר לחזרות עם הלהקה לשבוע.
בשבוע הזה כתבה הלהקה 11 שירים.
ודר נהפך לסולן רשמי ומהר מאוד חתמה הלהקה חוזה עם חברת התקליטים Epic.
הלהקה, ששמה הראשון היה מוקי בליילוק נכנסה לאולפן ההקלטות לונדון בריג' בסיאטל במרץ 1991 עם ריק פרשאר כמפיק.
חודשיים לפני, בינואר 1991, הוקלטו כבר כמה שירים באולפן, אבל רק "Alive" נשאר מאותן הקלטות.
זמן ההקלטות נמשך חודש אחד בלבד מהסיבה שכל חומרי הלהקה כבר היו מוכנים.
"Porch", "Deep", Why Go" ו-"Garden" היו הראשונים שהוקלטו, כל השאר כבר הוקלט.
זמן ההקלטות לאלבום נגמרו במאי 1991. המתופף, דייב קרוזן, עזב את הלהקה בסיום ההקלטות בשביל שיקום וגמילה.
האלבום מוקסס ביוני באנגליה על ידי טים פאלמר.
כיום מודים חברי הלהקה שהם לא היו מרוצים מהמיקסוס של האלבום, ובאלבום האוסף שיצא 13 שנה אחר כך, כל השירים מ-Ten שבאלבום קיבלו מיקסוס שונה.
בנוסף, הוציאה הלהקה בשנת 2009 את האלבום מחדש, עם המיקס החדש.
11 רצועות האלבום עוסקות בנושאים כבדים כמו דיכאונות, התאבדות, בדידות ורצח.
האלבום עוסק גם בבעיות חברתיות כמו ההומלסים ("Even Flow") ושימוש בבתי משוגעים ("Why Go").
רבים נטו לחשוב ש-"Alive" עוסק באושר בגלל הלחן והפזמון, אך ודר שלל את העובדה שמדובר בשיר אופטימי ושנושא השיר הוא כמעט ביוגרפי על חייו שגילה שאביו הוא למעשה אב חורג בגיל 13, ודרך התמודדתה של אימו באבל הייתה תשוקה מינית לבנה, שהזכיר לה את בעלה לשעבר שמת.
השיר "Jeremy" עוסק בסיפור אמיתי על נער בשם ג'רמי ווידל שהתאבד בכיתתו אל מול כל חבריו.
שלושת השירים "Alive", "Once" ו-"Footsteps" (שלא שותף באלבום, אבל מופיע כבי-סייד בסינגל של "Jeremy") הם בעלי עלילה משותפת שודר כינה "מאמאסאן טרילוגי" ("טרילוגית אם-בן").
למרות עיסוקיו האפלים של האלבום, Ten נחשב כאלבום פורץ דרך וחשוב במוזיקה האלטרנטיבית של תחילת שנות ה-90.
קולו העמוק והחזק של ודר הביא איתו אומנים שניסו לחקות את קולו וסגנון שירתו.
הגיטרות הצורמות שרבית משירי האלבום הפכו לריפים המוכרים ביותר בשנות ה-90 הזכירו לטובה להקות רוק משנות ה-70 כמו לד זפלין, המי ועוד.
באלבום שתי רצועות אינסטרומנטליות מפוצלות בשם "Master/Slave"- כשהאחת פותחת והשנייה מסיימת את האלבום.
באירופה הופץ האלבום עם עוד 3 רצועות בונוס- "Alive" בהופעה, "Wash" ו-"Dirty Frank".
ביפן הופץ האלבום עם רצועת בונוס אחת- "I've Got a Feeling", ביצוע קאבר לביטלס.
Telnet (קיצור של TELetype NETwork) הוא פרוטוקול רשת המשמש ברשת האינטרנט, או ברשתות מקומיות (LAN).
הפרוטוקול פותח בשנת 1969, והוגדר על ידי IETF (איגוד התקינה לפרוטוקולי רשת) במסמכים RFC 854 ו-RFC 855).
פרוטוקול טלנט משמש בעיקר משתמשים המעוניינים להתחבר באמצעות שורת הפקודה בין מחשבים ברשת.
השם נגזר מהמונח האנגלי telecommunication network, מכיוון שהפרוטוקול פותח על מנת לדמות מחשב המחובר למחשב אחר ועובד עליו למעשה.
הכינוי טלנט מציין גם מחשבי לקוח המאפשרים התחברות ועבודה באמצעות פרוטוקול טלנט.
הללו זמינים במערכות הפעלה ותיקות כמו יוניקס, וגם במערכות הפעלה חדישות.
רובם המוחלט של השרתים מאפשר התחברות מרוחקת אליהם באמצעות פרוטוקול הטלנט, אולם בשרתי יוניקס ולינוקס נפוץ כיום השימוש ב-SSH כתחליף לטלנט, ובשרתי Windows NT נהוג להשתמש ב-RDP.
לקוח הטלנט הרגיל של BSD (ובעקבותיו גם אלו של מערכות הפעלה אחרות) משתמש בפרוטוקול טלנט רק בחבור לפורט 23. כאשר משתמשים בו לחיבור לפורט אחר הוא יוצר חיבור TCP פשוט, המאפשר להשתמש בו כדי לעבוד עם פרוטוקולי תקשורת טקסטואליים כגון HTTP ו־SMTP.
טלנט הוא פרוטוקול שרת-לקוח המשתמש בפרוטוקול ה-TCP/IP.
הפורט המקובל לשימוש בתקשורת טלנט להתחברות מרחוק הוא פורט 23 (TCP).
קיים מגוון של הרחבות לפרוטוקול טלנט, וחלקן אף הוכנסו לתקן.
במסמך IETF STD במספר 27 עד 32, מוגדר פרוטוקול טלנט והרחבותיו, אולם חלק מהפרוטוקול שלא הוגדר בצורה רשמית משמש עדיין במקרים שונים.
אבטחה היא הסיבה המשמעותית ביותר להימנעות משימוש בטלנט במערכות שרתים ואינטרנט מודרניות לצורכי שליטה מרחוק על השרת.
ישנן מספר סוגיות אבטחה ובהן:
בתקשורת טלנט הנתונים מועברים כמו שהם (plaintext), ולא מוצפנים - ובכך עלולות להיחשף סיסמאות ומידע סודי אחר לכל ישות בעלת יכולות הסנפה ברשת.
שיטת ההזדהות של פרוטוקול הטלנט מאמתת רק את זהותו של שולח הבקשה, ולכן התקשורת פגיעה להתקפת אבטחת מידע מסוג "התקפת אדם באמצע".
רמת האבטחה הירודה של טלנט נובעת מרמת האבטחה הנמוכה שנדרשה בעת שפותח הפרוטוקול, בשנת 1969. באותה עת רשתות תקשורת המחשבים רק החלו להתפתח, והמודעות לאבטחה ברשת הייתה נמוכה.
רוב הרשתות פנימיות והצורך באבטחה הוגבל לרמה הבסיסית ביותר, עקב היעדר גורמים זדוניים בעלי רמת תחכום מספקת וגישה לרשת.
כיום, עם השימוש ברשת האינטרנט וברשתות תקשורת מקומיות מרובות משתמשים, המידע עובר מספר רב של תחנות.
לכן אין להסתמך על יכולות האבטחה המוגבלות ויש להשתמש בפרוטוקולים מודרניים יותר.
בשנת 1995 הושק פרוטוקול ה-SSH, המהווה גרסה מאובטחת של פרוטוקול טלנט.
לפרוטוקול זה יכולות אבטחה טובות יותר מאלה של טלנט, הכוללות:
שימוש במפתח ציבורי על מנת לוודא את זהות שולח הבקשה ואת היעדרן של התערבויות חיצוניות במהלך שליחת הנתונים.
תיעול תעבורה - שרת SSH מסוגל לתעל תעבורה בין שני גורמי קצה ברשת באופן בטוח.
פרוטוקול טלנט עצמו נזנח, אינו מפותח יותר והשימוש בו מועט, אך לקוחות טלנט נותרו נפוצים בשל היכולת לשוחח עם מחשבים אחרים באמצעות פקודות טקסט ישירות, ללא תיווך תוכנות.
תכונה זו משמשת לאיתור באגים בשירותי רשת, שליחת דואר אלקטרוני וקבלתו, פריצה למחשבים ושימושים נוספים המצריכים תקשורת ישירה עם המחשב המארח ללא תיווך של תוכנות בפורטים שונים.
גם כיום ישנו ציוד אלקטרוני (בעיקר ציוד רשת כגון מודמים, נתבים ונקודות גישה) שהגדרתם לשימוש מתבצעת על ידי תקשורת טורית בפרוטוקול טלנט בחיבור ישיר בין מחשב או מכשיר ייעודי לבין ההתקן, כך שלקוח הטלנט משמש כמסך עבור פקודות הפלט והקלט של ההתקן.
טלנט משמש גם מספר משחקים מרובי משתתפים המשתמשים בפרוטוקול להעברת הודעות בין שרת המשחק לשחקנים ובינם לבין עצמם באמצעות אלגוריתמים שמאפשרים המרת תמונה לקוד ASCII.
PuTTy הוא לקוח חינמי המאפשר חיבור לטלנט ול-SSH.
mTelnet הוא לקוח מסך מלא ל-Windows שתומך גם בפלטפורמות נוספות.
מערכת ההפעלה Windows Vista מגיעה עם לקוח טלנט.
Polyscript הוא לקוח טלנט מתקדם ל-Windows הכולל תמיכה בטלנט, SSH1, SSH2,Serial ומאפשר כתיבת סקריפטים ללא תכנות.
TeraTerm הוא לקוח SSH וטלנט חינמי.
AbsoluteTelnet הוא לקוח טלנט ל-Windows הכולל תמיכה בטלנט, SSH1, SSH2 ועבודה עם קידודים שונים.
dtelnet הוא לקוח קוד פתוח לחלונות.
Pueblo/UE הוא לקוח חופשי לחלונות הכולל תמיכה ב-HTML.
Simpterm - לקוח חינמי המאפשר תמיכה בעבודה עם קידודים שונים, למשל שפות סיניות.
SimpleMU - לקוח טלנט המופץ ברישיון שיתופי.
CRT and SecureCRT - לקוחות טלנט הכוללים יכולות סקריפטינג.
tn3270 - לקוח טלנט למקינטוש לפרוטוקול TN3720.
dataComet - לקוח טלנט ו-SSH למקינטוש.
telnetd - שרת טלנט הכתוב ב-JAVA.
Synchronet - שרת BBS חופשי התומך בין השאר במספר פרוטוקולים ובהם טלנט.
Ten Years After (בתרגום לעברית: "עשר שנים אחרי") הייתה להקת בלוז רוק בריטית ששנות ההצלחה שלה היו בסוף שנות השישים ובראשית שנות השבעים.
בין השנים 1968 ל-1973 הגיעו 8 מאלבומי הלהקה לרשימת 40 הגדולים במצעד הפזמונים הבריטי.
בנוסף, הגיעו 12 מאלבומי הלהקה לרשימת 200 הגדולים של מגזין בילבורד האמריקאי.
ליאו ליונס - גיטרה באס; נולד ב-30 בנובמבר 1943.
חבר להקה שהצטרף בשנת 2003:
ראשיתה של הלהקה הייתה בסוף 1960 בנוטינגהאם, אנגליה.
מייסד הלהקה, איוון ג'יי, שימש כסולן עד שנת 1962. בראשית דרכה נקראה הלהקה Ivan Jay and the Jaycats, ומאוחר יותר שונה שמה ל- Ivan Jay and the Jaymen.
משנת 1962 נקראה הלהקה Ten Years After.
The Jaybirds הוקמה על ידי הגיטריסט אלווין לי, והבסיסט ליאו ליונס.
ב-1965 הצטרף המתופף ריק לי אל ג'יי, והחליף את המתופף המקורי מראשית שנות השישים, דייב קוויקמייר.
בשנת 1966 עברו חברי הלהקה ללונדון, שם הצטרף אליהם הקלידן צ'יק צ'רצ'יל, וכך ללא איוון ג'יי, השלים את הרביעייה.
הלהקה מינתה את כריס רייט, ממייסדי חברת התקליטים Chrysalis למנהלה, והייתה הלהקה הראשונה שחתמה בחברת תקליטים זו.
חברי הלהקה שינו בתחילת דרכם את שמה ל-Blues Trip ולאחר מכן ל-Blues Yard, ולבסוף, בנובמבר 1966 בחרו בשם Ten Years After.
השם נבע מהערצתו של אלווין לי לאלביס פרסלי, שהשפיע עליו עמוקות כעשר שנים לפני כן, ב-1956, אחת משנות השיא של פרסלי.
בעקבות מספר הופעות מוצלחות, ביניהן בפסטיבל הג'אז של וינדזור, אנגליה, ב-1967, חתמה הלהקה על חוזה עם חברת התקליטים Deram שהייתה חברה בת של חברת Decca.
הייתה זו הלהקה הראשונה שהוחתמה בחברה מבלי שהוציאה לפני כן להיט כלשהו.
באותה שנה יצא אלבום הבכורה של הלהקה שנקרא על שמה - Ten Years After.
ב-1968 יצאה הלהקה לסיבוב הופעות בסקנדינביה ובארצות הברית, ואחריו הוציאה את אלבום ההופעה Undead, שהוקלט בסיבוב ההופעות בארצות הברית.
האלבום הצליח בזכות הסינגל I'm Going Home שהפך מאוחר יותר ללהיטה הגדול ביותר של הלהקה.
ב- פברואר 1969 הוציאה הלהקה את אלבומה השלישי, Stonedhenge, שהניב עוד שיר שהפך לקלאסיקה של הלהקה - Hear Me Calling.
ביולי 1969 הופיעה הלהקה בפסטיבל הג'אז בניופורט, שבפעם הראשונה בשנות קיומו הזמין גם להקות רוק ליטול בו חלק.
באוגוסט 1969 הופיעה הלהקה בפסטיבל וודסטוק, הופעה בה ביצעה גרסה מוארכת, רועשת ומהירה במיוחד של השיר I'm Going Home.
שיר זה היווה את שיאה של הופעתם בוודסטוק וזכה להצלחה רבה בקרב הקהל, ובעקבותיו הם זכו לפרסום ותהילה עולמיים והפכו לכוכבים ולאחת מהלהקות המפורסמות והמצליחות בז'אנר הבלוז רוק.
השיר הופיע הן בסרט והן באלבום הפסקול שתיעדו את הפסטיבל.
עדיין ב-1969, הוציאה הלהקה את אלבומה הרביעי Ssssh.
ב-1970 הוציאה לאור הלהקה את השיר Love Like a Man, שהיה הלהיט היחיד של הלהקה במצעד הסינגלים הבריטי.
השיר הוא מתוך אלבומה החמישי של הלהקה, Cricklewood Green.
באוגוסט 1970 הופיעה הלהקה לעיני כ-600,000 איש בפסטיבל האי וייט, הופעה שהיוותה מעין שחזור של הופעתם בפסטיבל וודסטוק כשנה לפני כן.
בשנותיה הראשונות שמרה הלהקה ברוב שיריה על סגנון הבלוז-רוק, אולם בשנת 1971 יצא אלבומה A Space In Time, בו הייתה נוכחות של פופ ודגש על מלודיות.
השיר הבולט מתוכו היה I'd Love to Change the World, והאלבום נחשב על ידי רבים ממעריציה כאלבומה הטוב ביותר אי פעם.
היה זה אלבומה האחרון של הלהקה שזכה להצלחה.
ב-1974 הוציאה הלהקה את האלבום Positive Vibrations שלא זכה להצלחה לה זכו אלבומי הלהקה הקודמים.
באותה שנה חדלה הלהקה מלתפקד, ואלווין לי הוציא מספר אלבומי סולו, בהם לא שותף איש מחבריה.
הלהקה התאחדה ב-1989 והוציאה באותה שנה אלבום חדש, אך לא זכתה להצלחה לה קיוותה בעקבות האיחוד.
הופעתו האחרונה של אלווין לי עם הלהקה הייתה ב-1999. לאחר מכן עזב לי, וב-2003 חברי הלהקה הנותרים צירפו אליהם את הגיטריסט, ג'ו גוץ', שמילא את תפקידו של אלווין לי.
הלהקה המשיכה להופיע תחת השם Ten Years After ויחד הוציאו אלבום סטודיו נוסף בשם Now.
האלבום שונה מאוד משאר אלבומי הלהקה, ואולי בעקבות כך קיבל את השם המעיד על ההבדל בין התקופות.
ב-6 במרץ 2013 נפטר אלווין לי מסיבוכים לאחר ניתוח שגרתי שעבר.
Temple Run (בתרגום חופשי לעברית: ריצת המקדש) הוא משחק שפותח על ידי אולפני Imangi שמושבם בראלי, צפון קרוליינה, ארצות הברית.
המשחק סובב סביב חוקרים המנסים לגנוב חפצים ממקדש אצטקי, דבר שגורם להם להיות נרדפים על ידי הקופים המגנים על המקדש.
השחקן שולט בחוקרים עם כמה מחוות מסך מגע פשוטות וכן בעזרת הטיית המכשיר.
מטרת המשחק הוא לרוץ כמה שיותר רחוק ולקבל כמה שיותר נקודות מבלי "להיאכל" על ידי הקופים, להישרף, ליפול למים או לפגוע בעצים.
המשחק זמין כאפליקציה עבור מכשירי iOS - האייפוד טאץ', האייפון האייפד, וכן מ-27 במרץ 2012 גם למכשירי אנדרואיד.
במשחק, בו אין רמות או קו סיום, מטרת המשחק היא לרוץ כמה שיותר רחוק על ידי הימנעות ממכשולים.
את המכשולים ניתן לעבור באמצעות מחווה מלמטה למעלה (קפיצה), מלמעלה למטה (התכופפות) או ימינה או שמאלה (פנייה).
בעוד השחקן לא נפסל, השחקן ימשיך להיות נרדף על ידי הקופים.
תוך כדי משחק, השחקן יכול להטות את המכשיר שלו שמאלה או ימינה כדי לאסוף מטבעות.
מטבעות אלה הם בעיקר בצורת יהלומים צהובים (בשויי מטבע אחד), אבל גם בצבע אדום או כחול (בשויי 2 מטבעות ו-3 מטבעות, בהתאמה).
השחקנים גם נתקלים בפריטי בונוס בזמן הריצה שלהם.
השחקן מקבל נקודות בהתאם למרחק שעבר.
הוא גם מקבל נקודות בעת שהוא אוסף כסף או בונוסים.
במהלך המשחק ניתן לקנות הטבות שונות תמורות הכסף במשחק - חוקרים אחרים (מחליף את הדמות שאותה משחק השחקן), בונוסים עזרים או טפטים.
לדמויות השונות אין הבדלים ב"יכולות" שלהם, אלא רק במראותיהם ובקולותיהם.
בסך הכול יש 7 חוקרים אפשריים:
גיא דנג'רס (Guy Dangerous), הרפתקן
סקרלט פוקס (Scarlett Fox), אומנית בריחה
בארי בונס (Barry Bones), שוטר עירוני
קארמה לי (Karma Lee), אישה מהמזרח הרחוק
מונטנה סמית (Montana Smith), הרפתקן
פרנסיסקו מונטויה (Francisco Montoya), כובש ארצות ספרדי
זאק וונדר (Zack Wonder), שחקן פוטבול
בסך הכול יש 5 בונוסים אפשריים.
את כל בונוס ניתן לשפר עד 4 פעמים (לא כולל הפעם שבו קונים את הבונוס).
מגה-מטבע - בעת אספתו מביא מטבעות רבים (אחרי השיפור האחרון מביא 150 מטבעות-כסף בכל פעם).
כסף-מגנט - בעת אספתו "ממגנט" החוקר את המטבעות.
במהלך השיפורים הבאים גם מכפיל את שווי המטבעות שהחוקר אוסף, עד פי שלושה בשיפור האחרון.
בלתי-נראה - בעת אספתו, למשך זמן מה, החוקר עובר את כל המכשולים ללא צורך לעשות מאומה, למעט לפנות ימינה ושמאלה בעת הצורך.
כוח - החוקר רץ במהירות גבוהה במשך זמן מה, ללא צורך להיזהר מהמכשולים.
בעת השיפור האחרון החוקר רץ 750 מטרים מעת אספת הבונוס.
מטבעות בעלי שווי גבוה - החל מקניית בונוס זה החוקר יכול לאסוף מטבעות אדומים (בשווי 2 מטבעות רגילים).
במהלך השיפורים הוא יכול גם לאסוף מטבעות כחולים (בשווי 3 מטבעות רגילים) וכן להתחיל לאסוף אותם כאשר עבר מרחק קטן יותר.
בעת השיפור האחרון, החוקר יכול לאסוף את כל שלושת המטבעות, כאשר את המטבע האדום החל משרץ מרחק של 1,000 מטרים ואת הכחול החל משעבר מרחק של 2,000 מטרים בלבד.
ניתן גם לרכוש מספר "עזרים" בחנות המשחק.
עזרים אלו מועילים כדי להגיע למרחק רב יותר ולקבל יותר נקודות.
כנפיים פשוטות - כשלוחצים פעמיים על המסך, אם קנה השחקן כנפיים פשוטות, החוקר שם כנפיים, הנותנות לו שני חיים במקום אחד בלבד.
מעת סיום זמן הכנפיים (אם בעקבות פסילה ואם עקב תום זמנם) במשך זמן מה לא ניתן לשים כנפיים חדשות.